تورکیه‌نین سامسون شهریله روسیانین کراسنودار شهری آراسینداکی بیرباشا تییاره سفرلریندن سونرا سامسون-کویت سفرلری ده ژوئیه آیین‌دان باشلایاجاق.
سامسون والی‌سی عثمان کایماک کویت-لی سیاحت آژانس لاری ایله بیر آرایا گله‌رک شهرین توریزم پتانسیلی باره‌ده معلومات وئریب.
تورک هاوا یول‌لاری‌نین سامسون و کویت آراسیندا ژوئیه آییندا باش‌لانا‌جاق بیرباشا اوچاق سفرلری‌نین توریزمله یاناشی ایقتیصادیات ساحه‌سینده ده اؤنملی اولدوغونو دقته چات‌دیران عثمان کایماک دئییب: "شهریمیز قارا دنیز بؤلگه‌سی‌نین ان اؤنملی شهرلرین‌دن بیری‌دیر. شهرین توریزم ایمکان‌لاری چوخ یاخشی‌دیر. دنیز توریزمی، یایلاق توریزمی و خیزک توریزم ایمکان‌لاری وار. هتل لریمیزدکی ایمکان‌لار دا چوخ کیفیت‌لی‌دیر. بو گؤزل‌لیک‌لری اورتا دوغو-داکی اؤلکه‌لرله بؤلوشمک ایستییریک. ایندی کویت ایله بیرباشا تییاره سفرلری چوخ اؤنملی‌دیر و بونا اوستونلوک وئریریک. آیریجا بو سفرلرین دوبی-دن، جده-‌دن و ریاض-دان رئاللاشماسی اوچون ساغلیق ناظیرلیگیمیز ایله فعالیت‌لر ده داوام ائدیر."
